<classify> ELIUD NGONDO -CHUNYA ZAIDI ya nusu ya madini ya dhahabu yanayonunuliwana wanunuzi wa kati kutoka kwa wachimbaji wadogo wadogo wilayani Chunya,inatoroshwa badala ya kupelekwa soko kuu la dhahabu lililofunguliwa na Serikali. Akizungumza na wanunuzi wa dhahabu wilayaniChunya jana, Mkuu wa wilaya hiyo, Maryprisca Mahundi, alisema wamefanyauchunguzi na kubaini kiasi kikubwa cha dhahabu kinanunuliwa kutoka kwa wachimbajiwadogo, lakini hakipelekwi sokoni. Alisema licha ya soko la madini lililofunguliwawilayani humo tangu Mei 2, mwaka huu kufanya vizuri, imebainika kiasi kikubwacha dhahabu inayouzwa sokoni hapo inatoka viwanda vya uchenjuaji. Tumefanya uchunguzi, tumegundua dhahabu nyingiinayouzwa kwenye soko letu ni ile inayotoka kwenye illusion ambayo ni kiasikidogo. Tumebaini kiasi kikubwa cha dhahabuinayonunuliwa na brokers wanunuzi wa dhahabu kutoka kwa wachimbaji wadogo,hailetwi sokoni, badala yake inatoroshwa, alisema Maryprisca. Alisema katika uchunguzi huo, tayari amepataorodha ya wanunuzi wote wanaotorosha madini nje ya wilaya na kuwataka kila mmojakwa nafasi yake ajieleze kwanini anatorosha madini na kuikosesha Serikalimapato. Maryprisca alisema kitendo hicho pia ni chauhujumu uchumi na kuwaonya wanunuzi hao kuacha tabia hiyo mara moja. Ninayo orodha ya wafanyabiashara wanaotorosha madiniyetu, wapo wanaopitia Tabora kwenda Dar es Salaam na wengine wanadiriki hatakupanda ndege kuyapeleka Dubai, acheni mara moja tabia hiyo, alisemaMaryprisca. Mkuu wa Taasisi ya Kuzuia na Kupambana na RushwaTakukuru Wilaya ya Chunya, Luitufyo Mwambungu, alisema utoroshaji huo unaharufu ya kuambatana na vitendo vya rushwa. Ofisa Madini Mkazi wa Wilaya ya Chunya, GibsonKamihanda, aliwataka wale wote wanaojihusisha na utoroshaji wa dhahabu kuachatabia hiyo mara moja. Alisema kwa mujibu wa sheria, mtu akikutwaanatorosha madini, hatua ya kwanza madini yake yatataifishwa, kulipa fainiambayo ni mara tatu ya thamani ya madini aliyokutwa nayo na tozo zote ambazozingelipwa. Meneja wa Mamlaka ya Mapato Tanzania TRA,Wilaya ya Chunya, Osaund Mbilinyi, alidai ipo changamoto ya wanunuzi nawachimbaji wa madini kutokuwa na mwitikio wa kulipa kodi. Mwisho  <topic>: KITAIFA 